钦定古今图书集成/明伦汇编/氏族典/第291卷 > 唐宾
## 钦定古今图书集成/明伦汇编/氏族典/第291卷 > 唐宾

按《滋阳县志》：宾字敬所，少善书。初为鲁府内籍，掌章
奏。后为鲁府典籍，授以国事，历事四王，鲁国贤声为
天潢第一，宾之力也。岁甲申，王遇变南遁，宾随至南
郊。王以宾老，止之曰：“尔忠勤有年，我去国实负尔。”遂
大恸。宾泣叩曰：“臣当以死报国，不忍主独去也。”至家
缢杏树下死焉。